7. Tsela e Jehofa a ileng a thusa Elija ka yone e re kgothatsa jang? Banyalani bangwe, e bong Markus le Tabitha ba ne ba nna kwa Mörel ka nako ya fa masetlapelo ano a direga. Markus o gakologelwa jaana: “Morago fela ga 6:00 a.m. re ne ra tsosiwa ke modumo o o kwa teng le go tshikinyega ga lefatshe. Ke ne ka tswela kwa ntle ka lebone go bona gore go diragalang, mme ka tshosiwa ke se ke neng ka se bona. Matlo le marogo a ne a sentswe ke maje a magolo, mme koloi ya rona e ne e thubaganetse mo ntlong ya moagelani. Go ela kwa tlase, moagelani le mosadi wa gagwe ba ne ba gaeletswe mo ntlong ya bone. Ke ne ka ba thusa go tswa ka fensetere. Fa ke sena go boela gae, nna le Tabitha re ne ra kgona go tsaya dilwana di le mmalwa tsa rona.”